
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2843 

24 Δεκεμβρίου 2015 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Καθορισμός του τρόπου πληρωμής του μειωμένου πρό¬ 
σθετου τέλους, των οργάνων, της διαδικασίας και 
του τρόπου πληρωμής του προστίμου του άρθρου 
18 Α' του Ν. 3446/2006 (Α' 49) από τους ιδιοκτήτες 
οχημάτων στα οποία δεν έχει διενεργηθεί περιο¬ 
δικός τεχνικός έλεγχος εντός της προβλεπόμενης 
προθεσμίας, της διαδικασίας εντοπισμού τους και 
κάθε άλλης λεπτομέρειας αναγκαίας για την εφαρ¬ 
μογή των διατάξεων του άρθρου αυτού. 1 

Χρηματοδότηση του Ο.Π.Ε.Κ.Ε.Π.Ε. για την υλοποίηση της 
πράξης «Ψηφιοποίηση δεδομένων γεωργικού εξοπλι¬ 
σμού των αγροτών μέσω προγράμματος κοινωφελούς 
εργασίας με κωδικό ΜΙ3 457192» και αρχικού προϋπο¬ 
λογισμού 120.000,00 € στα Επιχειρησιακά Προγράμ¬ 
ματα Ψηφιακή Σύγκλιση, Μακεδονία- Θράκη, Κρήτη 
και Νήσοι Αιγαίου, Θεσσαλία - Στερεά Ελλάδα -Ήπει¬ 
ρος, Αττική, του Υπουργείου Υποδομών, Μεταφορών 
και Δικτύων και καθορισμός των όρων, του τρόπου 
καταβολής, των δικαιολογητικών και των διαδικασιών 


πληρωμής και ελέγχου της χρηματοδότησης. 2 

ΑΠΟΦΑΣΕΙ Σ 

Αριθμ. οικ. 78387/6468 (1) 


Καθορισμός του τρόπου πληρωμής του μειωμένου πρόσθε¬ 
του τέλους, των οργάνων, της διαδικασίας και του τρό¬ 
που πληρωμής του προστίμου του άρθρου 18 Α' του 
Ν. 3446/ 2006 (Α' 49) από τους ιδιοκτήτες οχημάτων στα 
οποία δεν έχει διενεργηθεί περιοδικός τεχνικός έλεγχος 
εντός της προβλεπόμενης προθεσμίας, της διαδικασίας 
εντοπισμού τους και κάθε άλλης λεπτομέρειας αναγκαί¬ 
ας για την εφαρμογή των διατάξεων του άρθρου αυτού 

Ο ΥΠΟΥΡΓΟΣ ΟΙΚΟΝΟΜΙΚΩΝ 
ΚΑΙ Ο ΥΦΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α. Της παρ. 4 του άρθρου 18Α «Εκπρόθεσμος Τεχνικός 
Έλεγχος πέραν των έξι (6) μηνών» του Ν. 3446/2006 (Α' 49) 
«Οργάνωση και λειτουργία αρχών ελέγχου κυκλοφορίας 
των οχημάτων - Ρυθμίσεις για τις επιβατικές μεταφορές 
και άλλες διατάξεις» όπως ισχύουν. 

β. Του Ν.δ. 356/1974 (Α' 90) «Κώδικας Είσπραξης Δημοσίων 
Εσόδων» και ιδίως του άρθρου 2 αυτού, όπως ισχύουν. 


γ. Του Π.δ. 16/1989 (Α' 6) «Κανονισμός Λειτουργίας Δημο¬ 
σίων Οικονομικών Υπηρεσιών (ΔΟ.Υ.)». 

δ. Της παρ. 4 του άρθρου 5 του Ν. 1350/1983 (Α' 55) «Υπο¬ 
χρεωτικός τεχνικός έλεγχος των οδικών οχημάτων και 
άλλες διατάξεις» όπως αυτή αντικαταστάθηκε τελευταία 
με την παρ. 9 του άρθρου 5 του Ν. 3897/2010 (Α' 208). 

ε. Του άρθρου 18 «Τεχνικός έλεγχος οχημάτων» του Κε¬ 
φαλαίου Γ' του Ν. 3446/2006 (Α' 49) «Οργάνωση και λει¬ 
τουργία αρχών ελέγχου κυκλοφορίας των οχημάτων - Ρυθ¬ 
μίσεις για τις επιβατικές μεταφορές και άλλες διατάξεις». 

στ. Της υποπαραγράφου Δ.8. «Ρύθμιση του Ν. 3446/2006 
(Α' 49)» της παρ. Δ του άρθρου 2 του Μέρους Β' του 
Ν. 4336/2015 (Α' 94) «Συνταξιοδοτικές διατάξεις - Κύρωση 
του Σχεδίου Σύμβασης Οικονομικής Ενίσχυσης από τον 
Ευρωπαϊκό Μηχανισμό Σταθερότητας και ρυθμίσεις για 
την υλοποίηση της Συμφωνίας Χρηματοδότησης». 

ζ. Του άρθρου 4 της Πράξης Νομοθετικού Περιεχομένου 
της 8ης Οκτωβρίου 2015 (Α' 127) «Ρύθμιση κατεπειγόντων 
θεμάτων των Υπουργείων Εργασίας, Κοινωνικής Ασφάλισης 
και Κοινωνικής Αλληλεγγύης, Οικονομίας, Ανάπτυξης και 
Τουρισμού, Εσωτερικών και Διοικητικής Ανασυγκρότησης, 
Υποδομών Μεταφορών και Δικτύων και Παιδείας,Έρευνας 
και Θρησκευμάτων». 

η. Του άρθρου 90 του «Κώδικα νομοθεσίας για την Κυ¬ 
βέρνηση και τα κυβερνητικά όργανα» που κωδικοποιήθηκε 
με το Π.δ. 63/2005 (Α' 98). 

θ. Του άρθρου 3 του Π.δ. 70/2015 (Α' 114) «Ανασύσταση των 
Υπουργείων Πολιτισμού και Αθλητισμού, Υποδομών, Μετα¬ 
φορών και Δικτύων, Αγροτικής Ανάπτυξης και Τροφίμων. 
Ανασύσταση του Υπουργείου Ναυτιλίας και Αιγαίου και 
μετονομασία του σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, Παι¬ 
δείας και Θρησκευμάτων σε Υπουργείο Παιδείας,Έρευνας 
και Θρησκευμάτων, του Υπουργείου Οικονομίας, Υποδο¬ 
μών, Ναυτιλίας και Τουρισμού σε Υπουργείο Οικονομίας, 
Ανάπτυξης και Τουρισμού και του Υπουργείου Παραγω¬ 
γικής Ανασυγκρότησης, Περιβάλλοντος και Ενέργειας σε 
Υπουργείο Περιβάλλοντος και Ενέργειας. Μεταφορά Γ ενι¬ 
κής Γραμματείας Βιομηχανίας στο Υπουργείο Οικονομίας, 
Ανάπτυξης και Τουρισμού». 

ι. Του Π.δ. 73/2015 (Α' 116) «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και Υφυ¬ 
πουργών» 

ια. Του Π.δ. 75/2015 (Α' 117) «Διορισμός Υφυπουργών», 
ιβ. Της αριθμ. οικ. 26398/2015 (Υ.Ο.Δ.Δ. 315) απόφασης 
του Πρωθυπουργού και του αναπληρωτή Υπουργού Οικο¬ 
νομίας, Υποδομών, Ναυτιλίας και Τουρισμού «Διορισμός 
Γενικής Γραμματέως του πρώην Υπουργείου Υποδομών, 
Μεταφορών και Δικτύων». 

ιγ. Της αριθμ. Υ14/03.10.2015 (Β' 2144) Απόφασης της Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Τρύφωνα Αλεξιάδη». 

ιδ. Της αριθμ. οικ. 68225/1135/2015 (Β'2405) απόφασης του 
Πρωθυπουργού και του Υπουργού Υποδομών, Μεταφορών 
και Δικτύων «Καθορισμός αρμοδιοτήτων του Υφυπουργού 
Υποδομών, Μεταφορών και Δικτύων Παναγιώτη Σγουρίδη». 

2. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Ορισμοί 

Για την εφαρμογή της παρούσας απόφασης νοούνται ως: 

1. Οχήματα: Τα οχήματα του Παραρτήματος I της αριθμ. 
37566/5116/10/2012 (Β' 87) κοινής απόφασης των Υπουργών 
Ανάπτυξης Ανταγωνιστικότητας και Ναυτιλίας και Υπο¬ 
δομών, Μεταφορών και Δικτύων, «Τεχνικός έλεγχος μη¬ 
χανοκίνητων οχημάτων και των ρυμουλκούμενων τους σε 
συμμόρφωση με τις οδηγίες 2009/40 ΕΚ και 2010/48 ΕΕ». 

2. Εγγεγραμμένα στην Ελλάδα οχήματα: Τα οχήματα 
της παρ. 1 του παρόντος άρθρου τα οποία ταξινομήθηκαν 
(εκδόθηκε άδεια κυκλοφορίας και χορηγήθηκαν κρατικές 
πινακίδες) από τις υπηρεσίες Μεταφορών και Επικοινωνιών 
των Π.Ε. των Περιφερειών της χώρας. 

3. Περιοδικός Τεχνικός Έλεγχος: Ο τεχνικός έλεγχος που 
διενεργείται στα οχήματα του Παραρτήματος I της ανωτέ¬ 
ρω κοινής υπουργικής απόφασης και με την αναφερόμενη 
σε αυτό, συχνότητα ελέγχου. 

4. Καταληκτική ημερομηνία εμπρόθεσμης διενέργειας 
περιοδικού τεχνικού ελέγχου: 

α. Για οχήματα που ταξινομήθηκαν στη χώρα μας ως 
καινούργια, μία εβδομάδα μετά από την συμπλήρωση ενός 
(1) έτους ή τεσσάρων (4) ετών αναλόγως της κατηγορίας 
του οχήματος από την έκδοση της πρώτης άδειας κυκλο¬ 
φορίας τους. 

β. Για οχήματα εφοδιασμένα από ΚΤΕΟ της χώρας με 
Δελτίο Τεχνικού Ελέγχου (Δ.Τ.Ε.) (χωρίς σοβαρές ή επικίν¬ 
δυνες ελλείψεις), μία (1) εβδομάδα μετά την αναγραφόμενη 
στο Δ.Τ.Ε. ημερομηνία επόμενου ελέγχου. 

γ. Για οχήματα των οποίων η υποχρέωση για πρώτο 
περιοδικό τεχνικό έλεγχο δημιουργήθηκε με πρόγραμμα 
πρόσκλησης που εκδόθηκε από αρμόδια Υπηρεσία των 
Περιφερειών της χώρας, μετά την τεθείσα κατά περίπτωση 
προθεσμία. 

5. Φορολογική Διοίκηση: η Γ ενική Γ ραμματεία Δημοσίων 
Εσόδων (Γ.Γ.Δ.Ε.) του Υπουργείου Οικονομικών. 

Άρθρο 2 

Επιβολή προστίμου στους ιδιοκτήτες 
των εκπρόθεσμων σε περιοδικό τεχνικό έλεγχο 
οχημάτων για χρονικό διάστημα 
κατ’ ελάχιστον έξι (6) μηνών 

1. Στους ιδιοκτήτες οχημάτων, για τα οποία παρέρχεται 
χρονικό διάστημα κατ’ ελάχιστο έξι (6) μηνών από την κα¬ 
ταληκτική προθεσμία εμπρόθεσμης διενέργειας περιοδικού 
τεχνικού ελέγχου, επιβάλλεται από τη Διεύθυνση Ελέγχου 
Οχημάτων και Εγκαταστάσεων (Δ.Ε.Ο.Ε.) της Γενικής Δι¬ 
εύθυνσης Οδικής Ασφάλειας του Υπουργείου Υποδομών, 
Μεταφορών και Δικτύων, πρόστιμο ύψους εκατόν πενήντα 
(150) ευρώ, το οποίο βεβαιώνεται στη Φορολογική Διοίκηση 
και εισπράττεται κατά τις διατάξεις του Κώδικα Είσπραξης 
Δημοσίων Εσόδων. 

2. Σε όσους οφείλουν το ανωτέρω πρόστιμο, δεν επιβάλ¬ 
λεται το πρόστιμο της παρ. 4 του άρθρου 86 του Ν. 2696/ 
1999 (Α' 57) «Κύρωση του Κώδικα Οδικής Κυκλοφορίας» και 


αντιστρόφως, σε όσους επιβάλλεται το προαναφερθέν πρό¬ 
στιμο του Ν. 2696/1999, δεν επιβάλλεται το πρόστιμο ύψους 
εκατόν πενήντα (150) ευρώ του παρόντος άρθρου. 

3. Χρόνος επιβολής του προστίμου είναι η επομένη ημέ¬ 
ρα της συμπλήρωσης του εκπροθέσμου της παρ. 1 του 
παρόντος άρθρου, ανεξαρτήτως του χρόνου διενέργειας 
της διασταύρωσης και της έκδοσης της πράξης και το 
πρόστιμο οφείλεται ακόμη και αν μέχρι τη βεβαίωση του 
στη φορολογική διοίκηση έχει διενεργηθεί περιοδικός τε¬ 
χνικός έλεγχος στα οχήματα. 

Άρθρο 3 

Εκπρόθεσμος περιοδικός τεχνικός έλεγχος 
οχημάτων που υπάγονται στη διάταξη της παρ. 1 
του άρθρου 18 Α' του Ν. 3446/2006 (Α' 49) 

1. Το πρόστιμο του προηγουμένου άρθρου δεν επιβάλ¬ 
λεται στους ιδιοκτήτες των εγγεγραμμένων στην Ελλάδα 
οχημάτων για τα οποία έως και ένα μήνα από την έναρξη 
ισχύος του Ν. 4336/2015, ήτοι έως και την 14η Σεπτεμβρίου 
2015, θα έχει παρέλθει χρονικό διάστημα τουλάχιστον έξι 
(6) μηνών από την καταληκτική ημερομηνία διενέργειας 
τεχνικού ελέγχου, εφόσον προσκομίσουν αυτά σε ΚΤΕΟ για 
τη διενέργεια περιοδικού ελέγχου μέχρι και τις 31.12.2015. 

2. Περαιτέρω, κατ’ εξαίρεση των οριζομένων στην παρ. 4 
του άρθρου 5 του Ν. 1350/1983 (Α' 55) όπως αυτή έχει 
τροποποιηθεί και ισχύει, παρέχεται η δυνατότητα στους 
ιδιοκτήτες της προηγούμενης παραγράφου, εφόσον προ¬ 
σκομίσουν τα οχήματα τους, εντός των ακολούθως ανα- 
φερομένων προθεσμιών, σε ΚΤΕΟ για τη διενέργεια του 
περιοδικού τεχνικού ελέγχου, να καταβάλουν, πέραν του 
προβλεπόμενου για την κατηγορία του οχήματος τέλους 
διενέργειας του ελέγχου, όχι το αναλογούν, αλλά μειωμένο 
το πρόσθετο ειδικό τέλος της παρ. 4 του άρθρου 5 του 
Ν. 1350/1983 και δη ίσο με το καταβαλλόμενο στις περι¬ 
πτώσεις εκπρόθεσμης προσκόμισης πέραν των τριάντα 
(30) ημερών και μέχρι των έξι (6) μηνών. 

2. Γ ια την εφαρμογή των οριζόμενων στην προηγούμενη 
παράγραφο, τα οχήματα προσκομίζονται για περιοδικό 
τεχνικό έλεγχο ως ακολούθως: 

α.Έως και τις 20-10-2015, τα οχήματα για τα οποία το 
χρονικό διάστημα έξι (6) μηνών από την καταληκτική ημε¬ 
ρομηνία εμπρόθεσμης διενέργειας περιοδικού τεχνικού 
ελέγχου παρήλθε έως τις 30-06-2014, σύμφωνα με τα ορι¬ 
ζόμενα στην περίπτωση α’ της παρ. 2 του άρθρου 18Α του 
Ν. 3446/2006 (Α' 49), όπως αυτή έχει αντικατασταθεί με το 
άρθρο 4 της Πράξης Νομοθετικού Περιεχομένου της 8ης 
Οκτωβρίου 2015 (Α' 127) και ισχύει. 

β. Έως και τις 31-10-2015, τα οχήματα για τα οποία το 
χρονικό διάστημα έξι (6) μηνών από την καταληκτική ημε¬ 
ρομηνία εμπρόθεσμης διενέργειας περιοδικού τεχνικού 
ελέγχου παρήλθε εντός του χρονικού διαστήματος από 
01-07-2014 έως 31-12-2014. 

γ. Έως και τις 30-11-2015, τα οχήματα για τα οποία το 
χρονικό διάστημα έξι (6) μηνών από την καταληκτική ημε¬ 
ρομηνία εμπρόθεσμης διενέργειας περιοδικού τεχνικού 
ελέγχου θα έχει παρέλθει από 01-01-2015 έως και τις 14 
Σεπτεμβρίου 2015. 

3. Το κατά τα ανωτέρω μειωμένο πρόσθετο ειδικό τέλος 
καταβάλλεται στα ΚΤΕΟ της χώρας πριν τη διενέργεια του 
περιοδικού τεχνικού ελέγχου μαζί με το προβλεπόμενο 
για την κατηγορία του οχήματος τέλος διενέργειας του 
ελέγχου, σύμφωνα με τα οριζόμενα στις σχετικές ισχύου- 
σες διατάξεις. 

4. Οι ιδιοκτήτες των οχημάτων της ανωτέρω παρ. 1, οι 
οποίοι δεν θα τηρήσουν τις ως άνω καταληκτικές προθεσμί¬ 
ες αλλά θα προσκομίσουν τα σχήματά τους για διενέργεια 
περιοδικού τεχνικού ελέγχου μετά το πέρας αυτών και έως 

τις 31-12-2015, θα καταβάλλουν, όχι το μειωμένο, αλλά το 
αναλογούν πρόσθετο ειδικό τέλος της παρ. 4 του άρθρου 5 
του Ν. 1350/1983 και δη ίσο με το καταβαλλόμενο στις περι¬ 
πτώσεις εκπρόθεσμης προσκόμισης πέραν των έξι (6) μηνών. 

Εφόσον δε, παρέλθει και η ημερομηνία της 31ης Δε¬ 
κεμβρίου 2015 χωρίς να έχουν προσκομίσει τα σχήματά 
τους για διενέργεια περιοδικού τεχνικού ελέγχου, τότε, 
πέραν του ότι είναι υπόχρεοι καταβολής του αναλογούντος 
πρόσθετου ειδικού τέλους, τους επιβάλλεται το πρόστι¬ 
μο ύψους εκατόν πενήντα (150) ευρώ του άρθρου 2 της 
παρούσας. 

Άρθρο 4 

Εκπρόθεσμος περιοδικός τεχνικός έλεγχος 
οχημάτων που δεν υπάγονται στη διάταξη της 
παρ. 1 του άρθρου 18 Α' του Ν. 3446/2006 (Α' 49) 

Οι ιδιοκτήτες οχημάτων για τα οποία το χρονικό διάστη¬ 
μα των κατ’ ελάχιστον έξι (6) μηνών από την καταληκτική 
ημερομηνία εμπρόθεσμης διενέργειας περιοδικού τεχνικού 
ελέγχου παρέρχεται μετά το πέρας ενός μηνός από τη 
δημοσίευση του Ν. 4336/2015 (Α'/14-08-2015), ήτοι από τις 15 
Σεπτεμβρίου 2015, δεν υπάγονται στη διάταξη της παρ. 1 του 
άρθρου 18 Α' του Ν. 3446/2006 (Α' 49) και υπόκεινται στην 
επιβολή του προστίμου ύψους εκατόν πενήντα (150) ευρώ. 

Άρθρο 5 

Εντοπισμός των ιδιοκτητών, εκπρόθεσμων όσον 
αφορά τον περιοδικό τεχνικό έλεγχο, οχημάτων 

1. Ο εντοπισμός των ιδιοκτητών οχημάτων στα οποία επι¬ 
βάλλεται το πρόστιμο της παρούσας γίνεται με ηλεκτρο¬ 
νικό τρόπο από τη Διεύθυνση Ανάπτυξης, Συντήρησης και 
Λειτουργίας Εφαρμογών (Δ.Α.Σ.Λ.Ε.) της Γενικής Διεύθυνσης 
Ηλεκτρονικής Διακυβέρνησης του Υπουργείου Υποδομών, 
Μεταφορών και Δικτύων μετά από επεξεργασία των στοι¬ 
χείων που τηρούνται στα παρακάτω ηλεκτρονικά αρχεία: 

α. Το αρχείο των οχημάτων για τα οποία επιβάλλονται 
τέλη κυκλοφορίας το οποίο τηρείται στη ΓΓΔΕ του Υπουρ¬ 
γείου Οικονομικών, 

β. Το αρχείο των οχημάτων τα οποία είναι δηλωμένα ως 
κλεμμένα σε αστυνομικές αρχές της χώρας και τηρείται 
στη ΔΑΣΛΕ. 

γ. Το αρχείο των οχημάτων που βρίσκονται σε ακινησία 
και τηρείται στη ΔΑΣΛΕ. 

δ. Το αρχείο των ΕΙΧ και των μοτοσικλετών που βρίσκο¬ 
νται σε ακινησία και τηρείται στη Γ.Γ.Δ.Ε. του Υπουργείου 
Οικονομικών. 

ε. Το αρχείο δελτίων περιοδικών τεχνικών ελέγχων οχη¬ 
μάτων που τηρείται στη ΔΑΣΛΕ. 

2. Η επεξεργασία συνίσταται στη με ηλεκτρονικό τρόπο 
εφαρμογή των κανόνων των άρθρων 2, 3 και 4 της παρού¬ 
σας, στα στοιχεία των προαναφερθέντων αρχείων. 

3. Από την επεξεργασία των στοιχείων παράγεται ηλε¬ 
κτρονικό αρχείο που κατ’ ελάχιστον περιέχει για κάθε όχη¬ 
μα, ονοματεπώνυμο ή επωνυμία και ΑΦΜ του ιδιοκτήτη 
και συνιδιοκτητών εφόσον υπάρχουν, αριθμό κυκλοφορίας, 
αριθμό πλαισίου, ημερομηνίες περιοδικών τεχνικών ελέγ¬ 
χων οχήματος, καθώς και χρόνο επιβολής του προστίμου 
της παρούσας. 

4. Από το αρχείο που παράγεται, η Δ.Α.Σ.Λ.Ε. εξαιρεί τα 
οχήματα για τα οποία δεν υφίσταται υποχρέωση διενέρ¬ 
γειας περιοδικού τεχνικού ελέγχου, λόγω μη συμπερίληψης 
τους (μη πρόσκλησής τους) στα εκδοθέντα για τις οικείες 
συγκοινωνιακές περιοχές προγράμματα πρόσκλησης και 
δύνανται να εντοπιστούν μαζικά με ηλεκτρονικό τρόπο με 
κριτήριο την τιμή πεδίου, η οποία ανήκει σε προκαθορι¬ 
σμένη λίστα τιμών. 


Για το σκοπό αυτό, αποστέλλεται στη Δ.Α.Σ.Λ.Ε. από τη 
Δ.Ε.Ο.Ε. αρχείο, στο οποίο παρατίθενται τα στοιχεία των 
οχημάτων για τα οποία προκύπτει από τα προγράμματα 
πρόσκλησης που εκδίδονται ανά την επικράτεια, ότι δεν 
είναι υπόχρεα για περιοδικό τεχνικό έλεγχο έως και την 
ημερομηνία διενέργειας από τη Δ.Α.Σ.Λ.Ε. της διαδικασίας 
εντοπισμού. 

5. Το ηλεκτρονικό αρχείο ιδιοκτητών οχημάτων που προ¬ 
κύπτει μετά και την εξαίρεση της παρ. 4 του παρόντος 
άρθρου, αποστέλλεται από τη Δ.Α.Σ.Λ.Ε. στη Δ.Ε.Ο.Ε. του 
Υπουργείου Υποδομών, Μεταφορών και Δικτύων, αρχής 
γενομένης από το έτος 2016, τουλάχιστον δύο (2) φορές 
ανά έτος. 

Ειδικότερα, για την πρώτη εφαρμογή έως το τέλος του 
μηνός Φεβρουάριου 2016 και για δεύτερη φορά έως το 
τέλος του μηνός Σεπτεμβρίου 2016. 

6. Η Δ.Ε.Ο.Ε. εξαιρεί από το παραγόμενο κατά τα οριζό¬ 
μενα στις προηγούμενες παραγράφους αρχείο, τα οχήματα 
για τα οποία δεν υφίσταται υποχρέωση διενέργειας πε¬ 
ριοδικού τεχνικού ελέγχου λόγω εξαίρεσης - παράτασης 
υποχρέωσης διενέργειας περιοδικού τεχνικού ελέγχου των 
οχημάτων της οικείας συγκοινωνιακής περιοχής με από¬ 
φαση αρμοδίου οργάνου σύμφωνα με τα οριζόμενα στην 
παρ. III του άρθρου 16 του Ν. 3534/2007 (Α' 40). 

Άρθρο 6 

Βεβαίωση προστίμου στη Φορολογική Διοίκηση 

1. Η Δ.Ε.Ο.Ε. εκδίδει (συγκεντρωτική) πράξη επιβολής 
προστίμου για τους ιδιοκτήτες των οχημάτων οι οποίοι 
κατά τη διαδικασία του προηγουμένου άρθρου εντοπίζο¬ 
νται εκπρόθεσμοι σε περιοδικό τεχνικό έλεγχο στην οποία 
αναφέρεται το ύψος του προστίμου και ο Κωδικός Αριθμός 
Εσόδου (Κ.Α.Ε.) στον οποίο θα βεβαιώνεται και θα εισπράτ- 
τεται το πρόστιμο. 

Η πράξη διαβιβάζεται στη Δ.ΗΛΕ.Δ. της Γ.Γ.Δ.Ε. με συνημ¬ 
μένο το σχετικό αρχείο που παράγεται κατά τα αμέσως 
ως άνω οριζόμενα. 

2. Η Δ.ΗΛΕ.Δ. αναρτά την πράξη επιβολής προστίμου 
στο λογαριασμό των υπόχρεων στο ΤσχίεΝθΙ στην επι¬ 
λογή «Προσωποποιημένη Πληροφόρηση» και με επιστολή 
γνωρίζει στους ιδιοκτήτες των οχημάτων την επιβολή του 
προστίμου και τους καλεί να προβάλουν τυχόν αντιρρή¬ 
σεις κατά τα οριζόμενα στο επόμενο άρθρο εντός είκοσι 
(20) εργασίμων ημερών από την παραλαβή της επιστολής. 
Η επιστολή αποστέλλεται ταχυδρομικά ή με ηλεκτρονικά 
μέσα (μήνυμα ηλεκτρονικού ταχυδρομείου) στην τελευταία 
δηλωθείσα στη Φορολογική Διοίκηση διεύθυνση των ιδιο¬ 
κτητών των οχημάτων και θεωρείται ότι έχει παραληφθεί με 
την παρέλευση τριάντα (30) ημερών από την αποστολή της. 

3. Με την πάροδο των ανωτέρω προθεσμιών, η Δ.Ε.Ο.Ε. 
λαμβάνοντας υπόψη τις προβληθείσες αντιρρήσεις, εάν 
απαιτείται, τροποποιεί την πράξη επιβολής προστίμου 
και αποστέλλει στη Φορολογική Διοίκηση ηλεκτρονικά 
χρηματικό κατάλογο, ήτοι το αρχικώς αποσταλέν αρχείο 
τροποποιημένο ως προς τη διαγραφή των στοιχείων των 
ιδιοκτητών οχημάτων, των οποίων οι προβληθείσες αντιρ¬ 
ρήσεις γίνονται δεκτές, προκειμένου να βεβαιωθούν οι σχε¬ 
τικές οφειλές κατά τις διατάξεις του Κώδικα Είσπραξης 
Δημοσίων Εσόδων. 

Επίσης, δημιουργεί δεύτερο ηλεκτρονικό αρχείο με τα 
στοιχεία των ιδιοκτητών οχημάτων που προέβαλαν αντιρ¬ 
ρήσεις οι οποίες έγιναν δεκτές, το οποίο διαβιβάζει στη 
Δ.Α.Σ.Λ.Ε. 

4. Μετά την καταχώριση στα βιβλία εισπρακτέων εσόδων 
της Φορολογικής Διοίκησης των εν λόγω προστίμων και 

στην περίπτωση που προκόψει έκπτωση εσόδου, η Δ.Ε.Ο.Ε. 
συντάσσει Ατομικό Φύλλο Έκπτωσης (Α.Φ.Ε.Κ.) κατά τα ορι¬ 
ζόμενα στα άρθρα 98 κ' επ. του Π.δ. 16/1989 ΦΕΚ Α' 6, 
όπως ισχύει. 

5. Οι οφειλές βεβαιώνονται στον Κ.Α.Ε. 3739. 

Άρθρο 7 

Προβολή αντιρρήσεων 

1. Στους ιδιοκτήτες οχημάτων, οι οποίοι έχουν ενημερωθεί 
από τη Γ.Γ.Δ.Ε. για την επιβολή του προστίμου των εκατόν 
πενήντα (150) ευρώ, παρέχεται η δυνατότητα προβολής 
αντιρρήσεων. 

Οι αντιρρήσεις υποβάλλονται από τους πολίτες στην αρ¬ 
μόδια κατά τα επόμενα υπηρεσία, κάνοντας χρήση ειδικού 
εντύπου (υποβολής αντιρρήσεων), συνοδευόμενου με τα 
τυχόν κατάλληλα δικαιολογητικά ή αποδεικτικά στοιχεία. 

Η αρμόδια υπηρεσία εντός δέκα (10) εργασίμων ημε¬ 
ρών από την υποβολή των αντιρρήσεων εξετάζει τη βα- 
σιμότητά τους και αποστέλλει στη Δ.Ε.Ο.Ε. μέσω ίεχ και 
ακολούθως πρωτότυπα το αιτιολογημένο αποτέλεσμα 
της εξέτασης βασιμότητας των αντιρρήσεων. 

2. α) Αρμόδια υπηρεσία για την υποβολή των αντιρρή¬ 
σεων είναι: 

ί) Η αρμόδια Δ.Ο.Υ. (το Τμήμα Συμμόρφωσης και Σχέσεων 
με τους φορολογούμενους), σε περίπτωση που το όχημα 
που εντοπίζεται εκπρόθεσμο σε περιοδικό τεχνικό έλεγχο 
είχε τεθεί προ του χρόνου επιβολής του προστίμου σε 
ακινησία. 

μ) Η υπηρεσία Μεταφορών και Επικοινωνιών της οικείας 
Περιφερειακής Ενότητας, σε οποιαδήποτε άλλη περίπτω¬ 
ση, όπως π.χ. στην περίπτωση οχήματος του οποίου, είτε 
έχουν μεταβληθεί τα στοιχεία της άδειας κυκλοφορίας 
(αλλαγή κατόχου, απόσυρση οχήματος, μη οριστική δια¬ 
γραφή οχήματος κ.ο.κ.), είτε εμπίπτει στην σύμφωνα με 
τα οριζόμενα στην παρ. 6 του άρθρου 5 του Ν. 1350/1983 
έννοια της ανωτέρω βίας, με αποτέλεσμα να καθίσταται 
μη υπόχρεος καταβολής του προστίμου ο φερόμενος ως 
ιδιοκτήτης του οχήματος. 

β) Σε περίπτωση προβολής αντιρρήσεων λόγω βεβαίωσης 
προστίμου για όχημα με αναγραφή λανθασμένων στοιχείων 
στο Δ.Τ.Ε., ο πολίτης απευθύνεται στο ΚΤΕΟ (Δημόσιο ή 
Ιδιωτικό). 

Το ΚΤΕΟ κάνει την απαιτούμενη διόρθωση δεδομένων 
του Δ.Τ.Ε., εκτυπώνει το διορθωμένο Δ.Τ.Ε., το χορηγεί 
στον πολίτη και αποστέλλει άμεσα το αρχείο χπιΙ στο 
μηχανογραφικό σύστημα του Υπουργείου, ενημερώνοντας 
παράλληλα μέσω ηλεκτρονικού ταχυδρομείου τη Δ.Ε.Ο.Ε. 

Η Δ.Ε.Ο.Ε. ακολούθως ελέγχει την αποκατάσταση της 
ορθότητας των δεδομένων του Δ.Τ.Ε. στο μηχανογραφικό 
σύστημα και διαγράφει τα στοιχεία του απαλλαχθέντος 
πολίτη από το αρχικό αρχείο, σύμφωνα και με τα οριζόμενα 
στην παρ. 3 του προηγούμενου άρθρου της παρούσας. 

Άρθρο 8 
Έναρξη ισχύος 

Η ισχύς της παρούσας απόφασης αρχίζει από την ημερο¬ 
μηνία δημοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 29 Νοεμβρίου 2015 

οι ΥΠΟΥΡΓΟ! 

ΑΝΑΠΛΗΡΩΤΗΣ ΥΠΟΥΡΓΟΣ ΥΦΥΠΟΥΡΓΟΣ ΥΠΟΔΟΜΩΝ, 

ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΔΙΚΤΥΩΝ 

ΤΡΥΦΩΝΑΣ ΑΛΕΞΙΑΔΗΣ ΠΑΝΑΓΙΩΤΗΣ ΣΓΟΥΡΙΔΗΣ 


Αριθμ. 2945/134666 (2) 

Χρηματοδότηση του Ο.Π.Ε.Κ.Ε.Π.Ε. για την υλοποίηση της 
πράξης «Ψηφιοποίηση δεδομένων γεωργικού εξοπλι¬ 
σμού των αγροτών μέσω προγράμματος κοινωφελούς 
εργασίας με κωδικό ΜΙδ 457192» και αρχικού προϋπο¬ 
λογισμού 120.000,00 € στα Επιχειρησιακά Προγράμμα¬ 
τα Ψηφιακή Σύγκλιση, Μακεδονία- Θράκη, Κρήτη και 
Νήσοι Αιγαίου, Θεσσαλία - Στερεά Ελλάδα - Ήπειρος, 
Αττική, του Υπουργείου Υποδομών, Μεταφορών και Δι¬ 
κτύων και καθορισμός των όρων, του τρόπου καταβο¬ 
λής, των δικαιολογητικών και των διαδικασιών πληρω¬ 
μής και ελέγχου της χρηματοδότησης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ, ΑΝΑΠΤΥΞΗΣ ΚΑΙ ΤΟΥΡΙΣΜΟΥ - 
ΑΓΡΟΤΙΚΗΣ, ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Τις διατάξεις, όπως αυτές ισχύουν: 

Α) 

1. Των άρθρων 13 έως και 29 του Ν. 2637/1998 (ΦΕΚ Α' 
200), «Περί σύστασης Οργανισμού Πληρωμών και Ελέγχου 
Κοινοτικών Ενισχύσεων Προσανατολισμού και Εγγυήσεων 
(Ο.Π.Ε.Κ.Ε.Π.Ε.) - Ν.Π.Ι.Δ.», όπως ισχύει. 

2. Του Ν. 3614/2007 (ΦΕΚ Α 267), «Διαχείριση, έλεγχος και 
εφαρμογή αναπτυξιακών παρεμβάσεων για την προγραμματι¬ 
κή περίοδο 2007-2013» και ειδικότερα το άρθρο 14 όπως τρο¬ 
ποποιήθηκε με τον Ν. 3840/2010 (ΦΕΚ Α' 53), «Αποκέντρωση, 
απλοποίηση και ενίσχυση της αποτελεσματικότητας των 
διαδικασιών του Εθνικού Στρατηγικού Πλαισίου Αναφοράς 
(ΕΣΠΑ) 2007-2013 και άλλες διατάξεις». 

3. Του άρθρου 21 του Ν. 4111/2013 (ΦΕΚ 18/25-01-2013) σύμ¬ 
φωνα με το οποίο υπόλογοι διαχειριστές συγχρηματοδο- 
τούμενων έργων δύναται να ορίζονται και Νομικά Πρόσωπα 
Ιδιωτικού Δικαίου. 

4. Της παρ. 2 του άρθρου 62, της παρ. 46 και του προτε¬ 
λευταίου εδαφίου του άρθρου 64 του Ν. 4235/2014 (ΦΕΚ Α 
32/11-02-2014) «Διοικητικά Μέτρα, Διαδικασίες και κυρώσεις 
για την εφαρμογή της ενωσιακής και εθνικής νομοθεσίας. 

5. Του άρθρου 23, του άρθρου 77 παρ. 3 και το άρθρο 91 
του Ν. 4270/ 2014 (ΦΕΚ 143/Α') «Αρχές δημοσιονομικής δια¬ 
χείρισης και εποπτείας (ενσωμάτωση της Οδηγίας 2011/85/ 
ΕΕ) δημόσιο λογιστικό και άλλες διατάξεις». 

6. Του άρθρου 41 παρ. 3 και άρθρου 90 του «Κώδικα Νο¬ 
μοθεσίας για την Κυβέρνηση και τα Κυβερνητικά Όργανα» 
που κυρώθηκε με το άρθρο 1 του Π.δ. 63/2005 (ΦΕΚ 98 
Α'/22-4-2005). 

7. Του Π.δ. 107/2014 (ΦΕΚ 174 Α'/2014) «Περί Οργανισμού 
του Αγροτικής Ανάπτυξης και Τροφίμων». 

8. Του Π.δ. 70/2015 (ΦΕΚ 114 Α'/22.9.2015) περί «Ανασύστα¬ 
σης του Υπουργείου Αγροτικής Ανάπτυξης και Τροφίμων., 
και Μετονομασίας του Υπουργείου Οικονομίας, Υποδομών, 
Ναυτιλίας και Τουρισμού σε Υπουργείο Οικονομίας, Ανά¬ 
πτυξης και Τουρισμού». 

9. Του Π.δ. 73/2015 (ΦΕΚ Α' 116/23.9.2015) «Διορισμός 
Αντιπροέδρου της Κυβέρνησης, Υπουργών Αναπληρωτών 
Υπουργών και Υφυπουργών». 

10. Του ΕΚ 1083/2006 του Συμβουλίου της 11-7-2006 (ΕΕΕΕ 
ί 210/31-7-2006), «Περί καθορισμού γενικών διατάξεων για 
το Ευρωπαϊκό Ταμείο Περιφερειακής Ανάπτυξης, το Ευ¬ 
ρωπαϊκό Κοινωνικό Ταμείο και το Ταμείο Συνοχής και την 
κατάργηση του ΕΚ 1260/1999». 

11. Του ΕΚ 1828/2006 της Επιτροπής της 8-12-2006 (ΕΕΕΕ 
ί 317/27-12-2006) «Για τη θέσπιση κανόνων σχετικά με την 
εφαρμογή του κανονισμού ΕΚ 1083/2006 του Συμβουλίου 
της 11-7-2006 περί καθορισμού γενικών διατάξεων για το 

Ευρωπαϊκό Ταμείο Περιφερειακής Ανάπτυξης, το Ευρω¬ 
παϊκό Κοινωνικό Ταμείο και το Ταμείο Συνοχής και του 
κανονισμού ΕΚ 1080/2006 του Ευρωπαϊκού Κοινοβουλίου και 
του Συμβουλίου για το Ευρωπαϊκό Ταμείο Περιφερειακής 
Ανάπτυξης», όπως ισχύει. 

Β) 

1. Την αριθμ. Υ1/2015 Απόφαση του Πρωθυπουργού (ΦΕΚ 
2076 Β'/22.9.2015) περί «Καθορισμού σειράς τάξης των 
Υπουργείων». 

2. Την αριθμ. 2/39549/0026//11.6.2015 (ΦΕΚ Β/1138/12.6.2015) 
Κοινή απόφαση των Υπουργών Οικονομίας, Ανάπτυξης και 
Τουρισμού - Οικονομικών «Περί καθορισμού δικαιολογητικών 
παροχής επιχορηγήσεων και χρηματοδοτήσεων σε Ν.Π.Δ.Δ. 
ή Ι.Δ. από πιστώσεις του Κρατικού Προϋπολογισμού». 

3. Την αριθμ. 105755/2015 απόφαση του Πρωθυπουργού 
και του Υπουργού, Οικονομίας, Ανάπτυξης και Τουρισμού 
(ΦΕΚ 2222/Β'/15-10-2015) «Ανάθεση αρμοδιοτήτων στο Υφυ¬ 
πουργό Οικονομίας, Ανάπτυξης και Τουρισμού Αλέξανδρου 
Χαρίτση». 

4. Την αριθμ. 46274/22-9-2014 (ΦΕΚ Β'/2573/26-9-2014) 
κοινή απόφαση των Υπουργών Οικονομικών - Ανάπτυξης 
και Ανταγωνιστικότητας «Ρυθμίσεις για τις πληρωμές των 
δαπανών του συγχρηματοδοτούμενου σκέλους του Προ¬ 
γράμματος Δημοσίων Επενδύσεων». 

5. Την αριθμ. 14053/ ΕΥΣ1749/27-3-2008 υπουργική από¬ 
φαση Συστήματος Διαχείρισης, όπως τροποποιήθηκε με 
τις αριθμ. 43804/ΕΥΘΥ2041/7-9-2009 και αριθμ. 28020/ 
ΕΥΘΥ1212/19-7-2010 υπουργικές αποφάσεις Συστήματος 
Διαχείρισης. 

6. Την αριθμ. 22840/ΔΙΟΕ 1091/21-5-2008 (ΦΕΚ Β 1011) κοινή 
απόφαση των Υπουργών Εσωτερικών και Οικονομίας και 
Οικονομικών με την οποία αναδιαρθρώθηκε η Ειδική Υπηρε¬ 
σία Διαχείρισης Επιχειρησιακού Προγράμματος «Ψηφιακή 
Σύγκλιση». 

7. Την αριθμ. Ε (2007) 5339/26-10-2007 απόφαση Ε.Ε. που 
αφορά στην έγκριση του Ε.Π. «Ψηφιακή Σύγκλιση», όπως 
ισχύει. 

8. Το αριθμ. 23105/ΓΔΑΑΠ4632/ΕΥΘΥ/23-5-2008 Εγχειρίδιο 
Διαδικασιών Διαχείρισης και Ελέγχου Συγχρηματοδοτούμε- 
νων Πράξεων, όπως επικαιροποιήθηκε με το αριθμ. 58702/ 
ΕΥΘΥ2535/23-12-2010 που αποτελεί δεύτερη έκδοση του 
εγχειριδίου. 

9. Το αριθμ. 37135/ΓΔΑΠΠΠ5537/8-8-2008 Οδηγό Συστή¬ 
ματος Διαχείρισης και Ελέγχου Συγχρηματοδοτούμενων 
Πράξεων, όπως επικαιροποιήθηκε και ισχύει. 

10. Το με αρ. 2226/22-6-2010 έγγραφο της Ενδιάμεσης 
Διαχειριστικής Αρχής Περιφέρειας Αττικής Επιβεβαίωσης 
Διαχειριστικής Επάρκειας του Ο.Π.Ε.Κ.Ε.Π.Ε. ως δικαιούχου 
ΕΣΠΑ. 

11. Το με αρ. 33199/29-6-2011 έγγραφο της Οικονομικής 
Διεύθυνσης, Τμήμα Δημοσίων Επενδύσεων του Υπουργείου 
Αγροτικής Ανάπτυξης και Τροφίμων σχετικά με τον καθο¬ 
ρισμό δικαιολογητικών εκταμίευσης της χρηματοδότησης 
του Ο.Π.Ε.Κ.Ε.Π.Ε. για την υλοποίηση της πράξης. 

12. Την αριθμ. 151.977/ΨΣ4812-Α2 10/09/2013 (ορθή επα¬ 
νάληψη 13.09.2013) πρόσκληση με κωδικό 41 και τίτλο 
«Δημιουργία δημόσιου ηλεκτρονικού περιεχομένου με 
ενεργοποίηση της ρήτρας ευελιξίας μέσω προγραμμάτων 
κοινωφελούς εργασίας» όπως τροποποιήθηκε και ισχύει, 
της Ειδικής Υπηρεσίας Διαχείρισης του Ε.Π. «Ψηφιακή Σύ¬ 
γκλιση» για την υποβολή προτάσεων στο πλαίσιο των επί 
μέρους Αξόνων Προτεραιότητας του Ε.Π. 

13. Την με αρ. πρωτ. ΕΥΔ Ε.Π. Ψ.Σ. 5703/25.10.2013 αίτηση 
χρηματοδότησης του Δικαιούχου Οργανισμού Πληρωμών 
και Ελέγχου Κοινοτικών Ενισχύσεων Προσανατολισμού 
και Εγγυήσεων (Ο.Π.Ε.Κ.Ε.Π.Ε.) προς την Ειδική Υπηρεσία 
Διαχείρισης για την ένταξη της πράξης στο Ε.Π. «Ψηφιακή 
Σύγκλιση». 


14. Το με αρ. πρωτ. ΕΥΔ Ε.Π. Ψ.Σ. 5703/25.10.2013 Τροπο¬ 
ποιημένο Τεχνικό Δελτίο προτεινόμενης Πράξης. 

15. Την αριθμ. 152.513/ΨΣ5703-Α2 απόφαση της ΕΥΔ του 
Ε.Π. «Ψηφιακή Σύγκλιση» του Υπουργείου Υποδομών, Μετα¬ 
φορών και Δικτύων για την ένταξη της πράξης «Ψηφιοποί- 
ηση δεδομένων γεωργικού εξοπλισμού των αγροτών μέσω 
προγράμματος κοινωφελούς εργασίας» στα Ε.Π. Ψηφιακή 
Σύγκλιση, Μακεδονία - Θράκη, Κρήτη και Νήσοι Αιγαίου, 
Θεσσαλία- Στερεά Ελλάδα-Ήπειρος, Αττική με κωδικό ΜΙδ 
457192. 

16. Το από 22/11/2013 Σύμφωνο Αποδοχής Όρων της από¬ 
φασης ένταξης της πράξης. 

17. Την Συλλογική Απόφαση Σ.Α.Ε 182/8 κωδικός 
2013ΣΕ18280004 του Υπουργείου Ανάπτυξης και Ανταγω¬ 
νιστικότητας σύμφωνα με την οποία εγκρίθηκε η ένταξη 
στο Π.Δ.Ε. 2013 του έργου «Ψηφιοποίηση δεδομένων γε¬ 
ωργικού εξοπλισμού των αγροτών μέσω προγράμματος 
κοινωφελούς εργασίας» στα Ε.Π. Ψηφιακή Σύγκλιση, Μακε¬ 
δονία - Θράκη, Κρήτη και Νήσοι Αιγαίου, Θεσσαλία- Στερεά 
Ελλάδα-Ήπειρος, Αττική με κωδικό ΜΙ5 457192 με συνολικό 
προϋπολογισμό 120.000,00 ευρώ 

18. Το αριθμ. 373/17-02-2014 έγγραφο του Υπουργείου 
Αγροτικής Ανάπτυξης και Τροφίμων με το οποίο ορίζε¬ 
ται ως αρμόδια υπηρεσία για την επίβλεψη των Πράξεων 
η Γενική Διεύθυνση Οικονομικών Υπηρεσιών, Διεύθυνση 
Προϋπολογισμού και Δημοσιονομικών Αναφορών, Τμήμα 
Παρακολούθησης Εποπτευομένων και Άλλων Φορέων 

19. Την υπογραφείσα σύμβαση μεταξύ του Υπουργείου 
Αγροτικής Ανάπτυξης και Τροφίμων και του Ο.Π.Ε.Κ.Ε.Π.Ε. για 
την υλοποίηση της Πράξης «Ψηφιοποίηση δεδομένων γεωρ¬ 
γικού εξοπλισμού των αγροτών» στα Ε.Π. Ψηφιακή Σύγκλιση, 
Μακεδονία - Θράκη, Κρήτη και Νήσοι Αιγαίου, Θεσσαλία- 
Στερεά Ελλάδα-Ήπειρος, Αττική με κωδικό ΜΙ5 457192 

20. Την υπ’ αρ. εισήγηση 127116//02-12-2015 του Ο.Π.Ε.Κ.Ε.Π.Ε. 
για υπογραφή της σχετικής Κ.Υ.Α. χρηματοδότησης. 

Γ) Το γεγονός ότι από την εφαρμογή της απόφασης αυ¬ 
τής προκαλείται δαπάνη ύψους 120.000,00 € σε βάρος του 
κρατικού προϋπολογισμού, η οποία θα καλυφθεί από την 
Συλλογική Απόφαση Σ.Α.Ε 182/8 κωδικός 2013ΣΕ18280004 
του Υπουργείου Ανάπτυξης και Ανταγωνιστικότητας σύμ¬ 
φωνα με την οποία εγκρίθηκε η ένταξη στο Π.Δ.Ε. 2013 του 
έργου «Ψηφιοποίηση δεδομένων γεωργικού εξοπλισμού 
των αγροτών μέσω προγράμματος κοινωφελούς εργασίας» 
στα Ε.Π. Ψηφιακή Σύγκλιση, Μακεδονία - Θράκη, Κρήτη 
και Νήσοι Αιγαίου, Θεσσαλία- Στερεά Ελλάδα- Ήπειρος, 
Αττική με κωδικό ΜΙδ 457192 με αρχικό προϋπολογισμό 
120.000,00 €, αποφασίζουμε: 

Εγκρίνουμε τη χρηματοδότηση του Ο.Π.Ε.Κ.Ε.Π.Ε. από πι¬ 
στώσεις του Π.Δ.Ε. έτους 2015 (ΣΑΕ 182/8/ 2013ΣΕ18280004), 
με χρηματικό ποσό ύψους 94.361,28 € για την υλοποίηση 
της Πράξης «Ψηφιοποίηση δεδομένων γεωργικού εξοπλι¬ 
σμού των αγροτών με κωδικό ΜΙ3457192» στα Ε.Π. Ψηφιακή 
Σύγκλιση, Μακεδονία - Θράκη, Κρήτη και Νήσοι Αιγαίου, 
Θεσσαλία - Στερεά Ελλάδα - Ήπειρος, Αττική με κωδικό 
ΜΙδ 457192. 

Η δημόσια δαπάνη της πράξης, καλύπτεται από το Υπουρ¬ 
γείο Αγροτικής Ανάπτυξης και Τ ροφίμων με πιστώσεις του 
Π.Δ.Ε. και συγχρηματοδοτείται από το Ευρωπαϊκό Ταμείο 
Περιφερειακής Ανάπτυξης. 

Άρθρο 1 

Όροι χρηματοδότησης 

Ο Ο.Π.Ε.Κ.Ε.Π.Ε. ως Υπόλογος- Τελικός Δικαιούχος και 
φορέας υλοποίησης της πράξης υποχρεούταί: 

1. Να τηρεί τους όρους ένταξης της πράξης όπως αυτοί 
αναλυτικά περιγράφονται στην απόφαση ένταξης στο Ε.Π. 

«Ψηφιακή Σύγκλιση» του Υπουργείου Υποδομών, Μεταφο¬ 
ρών και Δικτύων και σε τυχόν τροποποιήσεις αυτής. 

2. Να τηρεί την ισχύουσα Εθνική και Ενωσιακή Νομοθεσία 
κατά τη διαδικασία εκτέλεσης της πράξης. 

3. Να τηρεί τους όρους της από 07-03-2014 υπογραφείσας 
σύμβασης μεταξύ του ΥΠΑΑΤ και του Ο.Π.Ε.Κ.Ε.Π.Ε. για την 
υλοποίηση της πράξης. 

4. Να ενημερώνει τη Γενική Διεύθυνση Οικονομικών Υπη¬ 
ρεσιών, Διεύθυνση Προϋπολογισμού και Δημοσιονομικών 
Αναφορών, Τμήμα Παρακολούθησης Εποπτευόμενων και 
Άλλων Φορέων του Υπουργείου Αγροτικής Ανάπτυξης και 
Τροφίμων για τον σχεδίασμά και την πορεία υλοποίησης 
του φυσικού έργου με κοινοποίηση των μηνιαίων δελτίων 
δαπανών που αφορούν τις πράξεις καθώς και των εξαμη¬ 
νιαίων δελτίων παρακολούθησης. 

5. Να υποβάλει για κάθε υποέργο τον τελικό απολογισμό 
του φυσικού και οικονομικού αντικειμένου στη Γ ενική Διεύ¬ 
θυνση Οικονομικών Υπηρεσιών, Διεύθυνση Προϋπολογισμού 
και Δημοσιονομικών Αναφορών, Τμήμα Παρακολούθησης 
Εποπτευομένων και Άλλων Φορέων του Υπουργείου Αγρο¬ 
τικής Ανάπτυξης και Τροφίμων όπως και στην Ειδική Υπη¬ 
ρεσία Διαχείρισης του Ε.Π. «Ψηφιακή Σύγκλιση». 

Κάθε δαπάνη ή αμοιβή του Τελικού Δικαιούχου πέρα 
των οριζομένων ως επιλέξιμων βαρύνουν αποκλειστικά τον 
Φορέα (Ο.Π.Ε.Κ.Ε.Π.Ε.). 

Άρθρο 2 


Τρόπος καταβολής της χρηματοδότησης 
Η χρηματοδότηση θα καταβληθεί όπως φαίνεται στον 
παρακάτω πίνακα: 


Επιχειρ/κό Πρόγραμμα 

Π4 

ΚΩΔ. ΜΙ5 

457192 

ΚΩΔΙΚΟΣ ΑΡΙΘΜΟΣ ΠΔΕ 

2013ΣΕ18280004 

ΤΙΤΛΟΣ ΕΡΓΟΥ 

Ψηφιοποίηση 
δεδομένων 
γεωργικού 
εξοπλισμού των 
αγροτών 

Κωδικός Φορέα Χρηματοδότησης 

1011200 

Κωδικός Υποκατ/τος Τράπεζας 
της Ελλάδος 


Αριθμός Λογαριασμού 


Κατηγορία Υπολόγου 

2 

Επωνυμία/Ονοματεπώνυμο 

Υπολόγου 

Ο.Π.Ε.Κ.Ε.Π.Ε. 

ΑΦΜ Υπολόγου 

099019314 


2015 

ΚΩΔΙΚΟΣ ΕΡΓΟΥ ΠΔΕ 

2013ΣΕ18280004 

ΟΙ 

0,00€ 

02 

0,00 

03 

0,00 € 

04 

94.361,28 € 

ΣΥΝΟΛΟ 2015 

94.361,28 € 


Οι δαπάνες που καλύπτονται είναι αυτές, που θεωρούνται 
επιλέξιμες από το πρόγραμμα και περιγράφονται αναλυτικά 
στο εγκεκριμένο τεχνικό δελτίο. 


Άρθρο 3 

Διαδικασία και δικαιολογητικά 
για την καταβολή της χρηματοδότησης 

1. Η καταβολή της χρηματοδότησης πραγματοποιείται 
με χρέωση της Σ.Α.Ε. 182/8. 

2. Καθορίζουμε τα δικαιολογητικά για την καταβολή της 
χρηματοδότησης του Ο.Π.Ε.Κ.Ε.Π.Ε. ως ακολούθως: 

- Αίτηση του Υπολόγου - Τελικού Δικαιούχου Ο.Π.Ε.Κ.Ε.Π.Ε., 
υπογεγραμμένη από τον Νόμιμο Εκπρόσωπο του Οργανι¬ 
σμού, με την οποία ζητείται η καταβολή της χρηματοδό¬ 
τησης. 

- Διαβιβαστικό της Διεύθυνσης Προϋπολογισμού και 
Δημοσιονομικών Αναφορών, Τμήμα Παρακολούθησης 
Εποπτευομένων και Άλλων Φορέων προς το Τμήμα Προ¬ 
ϋπολογισμού Δημοσίων Επενδύσεων (ΠΔΕ) της εν λόγω 
Διεύθυνσης του Υπουργείου Αγροτικής Ανάπτυξης και 
Τροφίμων με την οποία ζητείται η καταβολή της στον 
Υπόλογο - Τελικό Δικαιούχο 

- Η υπογραφείσα σύμβαση μεταξύ του Υπουργείου Αγρο¬ 
τικής Ανάπτυξης και Τροφίμων και του Ο.Π.Ε.Κ.Ε.Π.Ε. για την 
υλοποίηση της Πράξης «Ψηφιοποίηση δεδομένων γεωργι¬ 
κού εξοπλισμού των αγροτών» στα Ε.Π. Ψηφιακή Σύγκλιση, 
Μακεδονία - Θράκη, Κρήτη και Νήσοι Αιγαίου, Θεσσαλία- 
Στερεά Ελλάδα -Ήπειρος, Αττική με κωδικό ΜΙ5 457192, η 
οποία περιλαμβάνει τους παρακάτω όρους: 

• Τον σκοπό για τον οποίο δίνεται η χρηματοδότηση και 
την περιληπτική περιγραφή των ενεργειών. 

• Την υποχρέωση του φορέα να διαθέσει το ποσό της 
χρηματοδότησης αποκλειστικά για το σκοπό που εγκρί- 
θηκε και για κάλυψη μόνο δαπανών επιλέξιμων για το 
πρόγραμμα. 

• Την υποχρέωση του φορέα να επιστρέφει το ποσό 
της χρηματοδότησης που τυχόν δεν χρησιμοποιήθηκε. Σε 
περίπτωση αθέτησης των όρων της Σύμβασης ή αθέτησης 
των υποχρεώσεων που απορρέουν από τις σχετικές απο¬ 
φάσεις του Υπουργού Αγροτικής Ανάπτυξης και Τροφίμων, 
υπάρχει υποχρέωση του φορέα να επιστρέφει το ποσό 
της χρηματοδότησης προσαυξημένο νόμιμα σύμφωνα με 
τις διατάξεις του Ν.Δ. 356/1974 «περί κωδικού εισπράξεως 
δημοσίων εσόδων» και σύμφωνα με τον Ν. 3614/2007 (ΦΕΚ 
Α' 267) περί διαχείρισης, ελέγχου και εφαρμογής ανα¬ 
πτυξιακών παρεμβάσεων για την προγραμματική περίοδο 
2007-2013 στο πλαίσιο του Εθνικού Στρατηγικού Πλαισίου 
Αναφοράς-Εθνικό πρόγραμμα Ανάπτυξης (ΕΣΠΑ) και το 
οποίο αποτελεί πλαίσιο αναφοράς για την κατάρτιση του 
προγραμματισμού του Ευρωπαϊκού Ταμείου Περιφερειακής 
Ανάπτυξης (ΕΤΠΑ), του Ευρωπαϊκού Κοινωνικού Ταμείου 
(ΕΚΤ) και του Ταμείου Συνοχής. 

• Σε περίπτωση που διαπιστωθεί από οποιοδήποτε έλεγ¬ 
χο μη επιλέξιμη δαπάνη ή μη ύπαρξη παραστατικών στοι¬ 
χείων (όπως προβλέπει η παρούσα απόφαση και ο Κ.Φ.Α.Σ.), 
τότε η δαπάνη απορρίπτεται σαν «μη επιλέξιμη». 

- Προϋπολογιστική κατάσταση δαπανών σε δύο (2) αντί¬ 
γραφα υπογεγραμμένη από τον Νόμιμο Εκπρόσωπο του 
Φορέα (Ο.Π.Ε.Κ.Ε.Π.Ε.) και θεωρημένη από την Οικονομική 
Υπηρεσία του Φορέα όπου θα αναφέρονται οι προγραμμα¬ 
τισμένες δαπάνες στα πλαίσια του εγκεκριμένου Τεχνικού 
Δελτίου. 

- Απόφαση του Δ.Σ. του Φορέα για την αποδοχή της 
χρηματοδότησης που προβλέπει η παρούσα υπουργική 
απόφαση για την υλοποίηση των δραστηριοτήτων που 
αναλαμβάνει. 

- Τιμολόγιο αθεώρητο της χρηματοδότησης. 

- Εξοφλητική απόδειξη. 

- Αντίγραφο της υπουργικής απόφασης στην οποία θα 
καθορίζεται το ποσό της χρηματοδότησης, καθώς και τα 
προβλεπόμενα δικαιολογητικά στην αριθμ. 46274/ 22-9- 
2014 (ΦΕΚ Β72573/26-9-2014) κοινή απόφαση των Υπουρ¬ 
γών Οικονομικών - Ανάπτυξης και Ανταγωνιστικότητας 
«Ρυθμίσεις για τις πληρωμές των δαπανών του συγχρη- 
ματοδοτούμενου σκέλους του Προγράμματος Δημοσίων 
Επενδύσεων». 

3. Η εμφάνιση της ανωτέρω χρηματοδότησης από την 
αρμόδια Υπηρεσία Δημοσιονομικού Ελέγχου στον Προϋπο¬ 
λογισμό Δημοσίων Επενδύσεων διενεργείται με την έκδοση 
σχετικών συμψηφιστικών χρηματικών ενταλμάτων, μετά την 
υποβολή των ακόλουθων δικαιολογητικών: 

α) αντίγραφο της υπουργικής απόφασης καταβολής της 
χρηματοδότησης στον Ο.Π.Ε.Κ.Ε.Π.Ε. 

β) αντίγραφο της εντολής της αρμόδιας για την εκτέλεση 
της ΣΑΕ182/8 Διεύθυνσης, προς την Τράπεζα της Ελλάδος 
(Τ.τ.Ε) για την χρηματοδότηση του έργου 

γ) αντίγραφο δελτίου αναγγελίας (αχίΓαίΙ) της Τράπεζας 
της Ελλάδος (Τ.τ.Ε) περί εκτέλεσης της ανωτέρω εντολής. 

4. Για την πληρωμή κάθε επόμενης δόσης, ο Ο.Π.Ε.Κ.Ε.Π.Ε. 
υποβάλλει: 

α) απολογιστική κατάσταση δαπανών σε τρία (3) αντίγρα¬ 
φα υπογεγραμμένη από τον Πρόεδρο του Οργανισμού και 
θεωρημένη από την Οικονομική Υπηρεσία του στην οποία 
θα αναφέρονται όλες οι δαπάνες ανά πράξη που έχουν 
καλυφθεί από την πίστωση της δόσης του προηγούμενου 
μήνα και 

β) το γραμμάτιο κατάθεσης και την κίνηση του λογαρια¬ 
σμού της Τράπεζας (αχίΓαίΙ). 

5. Το ποσό της χρηματοδότησης κατατίθεται σε ξεχωρι¬ 
στό τραπεζικό λογαριασμό όψεως, ο οποίος τηρείται από 
τον Ο.Π.Ε.Κ.Ε.Π.Ε. για την συγκεκριμένη πράξη. 

Ο τελικός δικαιούχος (Ο.Π.Ε.Κ.Ε.Π.Ε.) οφείλει να υποβάλει 
τα στοιχεία κίνησης του λογαριασμού στην Ειδική Υπη¬ 
ρεσία Διαχείρισης του Ε.Π «Ψηφιακή Σύγκλιση» και στην 
Αρχή Πληρωμής και ειδικότερα για τους δημιουργούμενους 
τόκους. 


6. Οι τόκοι που προκύπτουν παραμένουν στο λογαριασμό 
μαζί με τυχόν αδιάθετο ποσό χρηματοδότησης της πράξης 
και επιστρέφονται στο τέλος του χρόνου. 

Άρθρο 4 

Διαδικασία ελέγχου της χρηματοδότησης 

1. Ο Ο.Π.Ε.Κ.Ε.Π.Ε. υποχρεούται να τηρεί σε ειδικούς φα¬ 
κέλους και να θέτει στη διάθεση των αρμόδιων ελεγκτικών 
οργάνων (Ενωσιακών και Εθνικών) σύμφωνα με το Ν. 3614/ 
2007 (ΦΕΚ Α' 267) περί διαχείρισης, ελέγχου και εφαρμο¬ 
γής αναπτυξιακών παρεμβάσεων για την προγραμματική 
περίοδο 2007-2013 στο πλαίσιο του Εθνικού Στρατηγικού 
Πλαισίου Αναφοράς, τα νόμιμα δικαιολογητικά βάσει των 
οποίων πραγματοποιούνται οι σχετικές δαπάνες και όπως 
αυτά προβλέπονται από τον Κ.Φ.Α.Σ. 

2. Τα πρωτότυπα στοιχεία δαπανών φέρουν σφραγίδα με 
τον χαρακτηρισμό: Ε.Π. «Ψηφιακή Σύγκλιση» Τίτλος Πρά¬ 
ξης «Ψηφιοποίηση δεδομένων γεωργικού εξοπλισμού των 
αγροτών» στα Ε.Π. Ψηφιακή Σύγκλιση, Μακεδονία - Θρά¬ 
κη, Κρήτη και Νήσοι Αιγαίου, Θεσσαλία- Στερεά Ελλάδα- 
Ήπειρος, Αττική με κωδικό ΜΙ3 457192» ΕΣΠΑ 2007-2013, 
και φυλάσσονται στην Οικονομική Υπηρεσία του τελικού 
δικαιούχου (Ο.Π.Ε.Κ.Ε.Π.Ε.). 

3. Ο Ο.Π.Ε.Κ.Ε.Π.Ε. υποβάλλει στο Υπουργείο Αγροτικής 
Ανάπτυξης και Τροφίμων και στο Ελεγκτικό Συνέδριο, μετά 
το πέρας διμήνου από τη λήξη του οικονομικού έτους απο¬ 
λογισμό της συνολικής οικονομικής δραστηριότητας και 
ξεχωριστό απολογισμό της χρηματοδότησης που έλαβε 
[άρθρο 41, Ν. 4129/2013 (ΦΕΚ Α' 52) όπως ισχύει], 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 2015 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ, ΑΓΡΟΤΙΚΗΣ ΑΝΑΠΤΥΞΗΣ 

ΑΝΑΠΤΥΞΗΣ ΚΑΙ ΤΟΥΡΙΣΜΟΥ ΚΑΙ ΤΡΟΦΙΜΩΝ 

ΑΛΕΞΑΝΔΡΟΣ ΧΑΡΙΤΣΗΣ ΕΥΑΓΓΕΛΟΣ ΑΠΟΣΤΟΛΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ή1ίρ://νννννν.β1.9Γ - θ-πιαΜ: ννβόπΐ3δίβΓ.βί@οί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02028432412150008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































